**ชื่อองค์ความรู้**

จักสานการทำไม้กวาดทางมะพร้าว

**ชื่อเจ้าขององค์ความรู้**

นายปรมัต เพื่อนพิมาย

97 ม.10 ต.โนนยอ อ.ชุมพวง จ.นครราชสีมา

**ความเป็นมา แรงบันดาลใจ เหตผลที่ทำ**

การทำไม้กวาดทางมะพร้าว คือ ภูมิปัญญาอีกอย่างหนึ่งที่สืบทอดกันมาตั้งแต่บรรพบุรุษมาถึงถูกหลาน จากก้านมะพร้าวเพียง ๑ ก้าน สามารถทำให้เกิดประโยชน์ได้ และก็ได้ทำมาตั้งแต่ตอนเป็นวัยรุ่นจากรุ่นพ่อสู่รุ่นลูก เพื่อใช้ในครัวเรือน ในยามมีเวลาว่าง และมีคนสนใจมาซื้อ จึงได้ทำขายเป็นรายได้เสริมแก่ครอบครัว
**วัตถุประสงค์**

1.เพื่อเพิ่มรายได้แก่ครัวเรือน

2.ลดรายจ่ายของครัวเรือน

**วัตถุดิบ**

1.ก้านมะพร้าว
2.เชือก
3.ไม้ไผ่ใช้ทำด้ามไม้กวาด
4. ไม้เดือย
5. ลวด

**อุปกรณ์**

1.เลื่อย
2. มีด
3. ตะปู
4. ไขควง
5. คีม
6 ค้อน

**กระบวนการ/ขั้นตอน**

นำก้านมะพร้าวมาเหลาใบออกผึ่งแดดไว้ 2 วัน
เลื่อยบริเวณข้อไม้ไผ่ ให้ได้ความยาว 120 ซม.
เหลาด้ามไม้ไผ่ให่สะอาด เหมาะกับการจับ
ไม้เดือย เจอะรูสำหรับสอดใส่เดือย
สอดไม้เดือยตอกตะปู ตัดลวดเพื่อใช้มัดไม้เดือย
เจาะรูเล็กหรือเลื่อยริมเดือยเพื่อที่จะมัดลวดพันกับไม้เดือย
แยกก้านมะพร้าว สั้น – ยาว ออกจากกัน
ใช้ก้านสั่นเก็บไว้ด้านใน ยาววางไว้ด้านนอกมัดรวมกันด้วยลวด ไม้กวาด 1 ด้าม ใช้แปดมัดเล็ก

ถักเรียงกัน มัดด้วยเชือกถักมาประกอบกับด้ามไม้ไผ่ ที่เตรียมไว้มัดด้วยลวดตอกตะปูให้แน่นกันเลือนขึ้น – ลง ของไม้กวาดตอกตะปูยืด มัดด้วยลวด ทาน้ำยายึดเพื่อความแน่นหนาของไม้กวาด

**ข้อพึงระวัง**

ระวังการใช้มีด เลื่อย เนื่องจากเป็นของมีคม

**ข้อเสนอแนะ**

ใช้ก้านมะพร้าวที่แห้งสนิท เมื่อมัดรวมเป็นไม้กวาดจะทำให้แน่นไม่เกิดการหดตัวเมื่อทำเสร็จแล้ว